नरसिंहपुर, 01 जुलाई 2018. राष्ट्रीय आयुष मिशन के अंतर्गत जिले के ग्राम झामर में आयुष ग्राम योजना का शुभारंभ आयुष, कुटीर एवं ग्रामोद्योग (स्वतंत्र प्रभार) और लोक स्वास्थ्य यांत्रिकी राज्य मंत्री श्री जालम सिंह पटैल और सांसद श्री राव उदय प्रताप सिंह ने रविवार को किया। प्रारंभिक चरण में मध्यप्रदेश शासन के आयुष विभाग द्वारा प्रदेश के 30 ग्रामों का चयन आयुष ग्राम योजना के लिए किया गया है, इनमें नरसिंहपुर जिले का ग्राम झामर शामिल है। अगले चरणों में प्रदेश के अन्य चयनित ग्रामों में इस योजना का विस्तार किया जायेगा।